
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 345 


26 Μαρτίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ρύθμιση θεμάτων εγγραφών, μετεγγραφών και φοίτη¬ 
σης των εκπαιδευτικών που μετεκπαιδεύονται στα 


Διδασκαλεία της χώρας. 1 

Τροποποίηση του Κανονισμού Εσωτερικής Υπηρεσίας 

του Εφετείου Θεσσαλονίκης. 2 

Τοποθέτηση πλωτών εξεδρών, επιφάνειας μέχρις 100 
πι2 στη θάλασσα, χωρίς επέμβαση στον αιγιαλό για 

εποχιακή χρήση. 3 

Συγκρότηση Επιτροπής διενέργειας ελέγχου ποιότη¬ 
τας σκυροδέματος και χαλύβδων οπλισμού σκυρο¬ 
δέματος στην Περιφέρεια Ηπείρου. 4 

Μερική τροποποίηση του Οργανισμού του Νομαρχια¬ 
κού Διαμερίσματος Πειραιά. 5 

Σύσταση και Λειτουργία Επιτροπών στη Δημοτική Επι¬ 
χείρηση Ύδρευσης και Αποχέτευσης Λάρισας. 6 

Μεταφορά κενών οργανικών θέσεων Δ.Ε.Π. στο Πανε¬ 
πιστήμιο Αιγαίου από μη αυτοδύναμα Τμήματα του 
Ιδρύματος. 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Φ. 124/3/4082Β2/ 30.1.2003 

Υπουργική Απόφαση. 8 

Διορθώσεις σφαλμάτων σε αποφάσεις του Υπουργεί¬ 
ου Εθνικής Παιδείας και Θρησκευμάτων. 9 

Διόρθωση σφάλματος στην απόφαση 90/25.2.2003 
συνεδρίασης του Δ.Σ. της «Εταιρίας Εκκαθάρισης 
Συναλλαγών επί Παραγώγων Α.Ε.». 10 


ΑΠΟΦΑΣΕΙ Σ 

Αριθ. 24617/Γ3/Εσ. 191 (1) 

Ρύθμιση θεμάτων εγγραφών, μετεγγραφών και φοίτησης 
των εκπαιδευτικών που μετεκπαιδεύονται στα Διδα¬ 
σκαλεία της χώρας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 (παρ. 6) του Ν. 2327/95 
(ΦΕΚ 156/1995 τ.Α') «Εθνικό Συμβούλιο Παιδείας, ρύθμι¬ 


ση θεμάτων έρευνας και μετεκπαίδευσης εκπ/κών Π.Ε. 
στα Διδασκαλεία και άλλες διατάξεις». 

2. Τις διατάξεις του Ν. 2683/1999 (ΦΕΚ 19/1999 τ.Α') 
«Κύρωση του Κώδικα Καταστάσεως Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ. και άλ¬ 
λες διατάξεις». 

3. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/1985 τ.Α') 
το οποίο προσετέθη με το άρθρο 27 του Ν. 2081/1992 
(ΦΕΚ 154/1992 τ.Α') και τροποποιήθηκε με το άρθρο 1 
παρ. 2 ατού Ν. 2469/1997 (ΦΕΚ38/1997τ.Α'). 

4. Τις διατάξεις της 1100383/1330/Α 0006/31.10.2001 
κοινής Απόφασης του Πρωθυπουργού και του Υπουργού 
Οικονομικών «Καθορισμός αρμοδιοτήτων των Υφυπουρ¬ 
γών Οικονομικών» (ΦΕΚ 1485/2001 τ.Β'). 

5. Τις διατάξεις του Π .Δ. 81 /2002 «Συγχώνευση των Υπουρ¬ 
γείων Εθνικής Οικονομίας και Οικονομικών στο Υπουργείο 
Οικονομίας και Οικονομικών» (ΦΕΚ 57/2002 τ.Α'). 

6. Τις διατάξεις του άρθρου 53 παρ. 2, του Ν. 2721/1999 
(ΦΕΚ 112/1999 τ.Α'), σύμφωνα με τις οποίες οι εκπ/κοι 
Α/θμιας και Β/θμιας Εκπ/σης καθώς και της Εκκλησιαστι¬ 
κής Εκπ/σης υπάγονται στις διατάξεις του Ν. 2683/1999. 

7. Τη ΣΤ5/53/31.10.2001 (ΦΕΚ 1484/2001 τ.Β') Κοινή 
Απόφαση του Πρωθυπουργού και του Υπουργού Εθνικής 
Παιδείας και Θρησκευμάτων «Καθορισμός αρμοδιοτήτων 
των Υφυπουργών του Υπουργείου Εθνικής Παιδείας και 
Θρησκευμάτων». 

8. Τη Γ3/345/9.11.1995 (ΦΕΚ 945/1995 τ.Β') Υπουργική 
Απόφαση, όπως τροποποιήθηκε με τη Γ3/587/16.10.1997 
(ΦΕΚ 966/1997 τ.Β') όμοια απόφαση. 

9. Τη Γ3/26/21.1.1998 (ΦΕΚ 123/1998τ.Β') Κοινή Υπουρ¬ 
γική Απόφαση «Ρύθμιση Διοικητικών Θεμάτων λειτουρ¬ 
γίας των Διδασκαλείων της χώρας». 

10. Τη Γ3/303/20.10.2000 (ΦΕΚ 1323/2000 τ.Β') Υπουρ¬ 
γική Απόφαση όπως τροποποιήθηκε με τις Γ3/414/ 

19.11.2001 (ΦΕΚ 1566/2001 τ.Β') και Γ3/109454/ 

17.10.2002 (ΦΕΚ 1356/2002 τ.Β') όμοιες αποφάσεις. 

11. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Καθορίζουμε, από το ακαδημαϊκό έτος 2002 - 2003 τα 
θέματα εγγραφών, μετεγγραφών, φοίτησης και αδειών 
των μετεκπαιδευόμενων στα Διδασκαλεία της χώρας εκ¬ 
παιδευτικών: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 
Εγγραφές 

1. Οι εγγραφές των εκπαιδευτικών που καλούνται για 
2ετή μετεκπαίδευση στα Διδασκαλεία της χώρας διενερ- 
γούνταί από 1 μέχρι και 10 Σεπτεμβρίου κάθε ακαδημαϊ¬ 
κού έτους. 

2. Κατά την πρώτη εγγραφή οι εκπαιδευτικοί υποχρε- 
ούνται να προσκομίσουν στο Διδασκαλείο εγγραφής 
τους, εκτός των άλλων δικαιολογητικών που ζητούνται 
από αυτό και βεβαίωση του Γραφείου Εκπαίδευσης που 
ανήκουν οργανικά, στην οποία να βεβαιώνεται ότι δεν 
έχουν μετεκπαιδευθεί στο παρελθόν σε οποιοδήποτε Δι¬ 
δασκαλείο της χώρας στη Γενική ή Ειδική Αγωγή και ότι 
δεν έχουν άλλον τίτλο του εσωτερικού ή του εξωτερικού 
αναγνωρισμένο ως ισότιμο με αυτόν που χορηγούν τα Δι¬ 
δασκαλεία. 

Οι βεβαιώσεις αυτές θα κρατούνται στο αρχείο των Δι¬ 
δασκαλείων. 

Άρθρο 2 
Μετεγγραφές 

1. Δεν επιτρέπεται η οποιαδήποτε μετεγγραφή εκπαι¬ 
δευτικού από Διδασκαλείο σε Διδασκαλείο. 

2. Σε εξαιρετικές περιπτώσεις είναι δυνατόν να εγκριθεί 
μετεγγραφή εκπαιδευτικού από Διδασκαλείο σε Διδασκα¬ 
λείο στο αντίστοιχο τμήμα (Νηπιαγωγών - Δασκάλων) και 
στην αντίστοιχη κατεύθυνση (Γενική ή Ειδική Αγωγή) για 
την αντιμετώπιση σοβαρότατων αναγκών, όπως βαριές 
και δυσίατες ασθένειες που πιστοποιούνται με απόφαση 
Β/θμιας Υγειονομικής Επιτροπής, συνυπηρέτησης συζύ¬ 
γων, σοβαρότατων οικογενειακών λόγων και μόνο σε πο¬ 
σοστό πέντε τοις εκατό (5%) των εκπαιδευτικών, οι οποίοι 
μετεκπαιδεύονται στο ίδιο έτος σπουδών στο αντίστοιχο 
Τμήμα και Κατεύθυνση στο Διδασκαλείο υποδοχής. 

Απαραίτητες προϋποθέσεις για την ικανοποίηση της 
μετεγγραφής είναι: 

α. Ο εκπαιδευτικός ο οποίος ζητά τη μετεγγραφή, θα 
πρέπει να διαθέτει εισαγωγική από το διαγωνισμό για τα 
Διδασκαλεία βαθμολογία, μεγαλύτερη ή ίση από τη βαθ¬ 
μολογία με την οποία εισήχθη και ο τελευταίος εισακτέος 
στον ίδιο διαγωνισμό στο Τμήμα και την Κατεύθυνση του 
Διδασκαλείου υποδοχής. 

β. Να έχει περιλάβει στις προτιμήσεις του το Διδασκα¬ 
λείο στο οποίο ζητά να μετεγγραφεί. 

3. Κατ’ εξαίρεση των ανωτέρω προϋποθέσεων δύνανται 
να μετεγγράφονται από Διδασκαλείο σε Διδασκαλείο εκ¬ 
παιδευτικοί: 

α. Που έχουν τέσσερα και άνω παιδιά, τα οποία είναι 
ανήλικα ή σπουδάζονταή υπηρετούντη στρατιωτική τους 
θητεία και 

β. Σύζυγοι στρατιωτικών που συγκέντρωσαν υψηλότε¬ 
ρη βαθμολογία του τελευταίου εισαχθέντος στο Διδα¬ 
σκαλείο που ζητούν να μετεγγραφούν, ανεξάρτητα από 
την αρχική δήλωση προτιμήσεώντους. 

4. Οι μετεγγραφές πραγματοποιούνται στο χρονικό διά¬ 
στημα από 1 Σεπτεμβρίου μέχρι και 15 Οκτωβρίου κάθε 
έτους. 

Σε καμιά περίπτωση δεν πραγματοποιούνται μετεγγρα¬ 
φές πέραν της 15ης Οκτωβρίου. 

5. Οι μετεγγραφές εγκρίνονται με Απόφαση του Υπουρ¬ 
γού Εθνικής Παιδείας και Θρησκευμάτων, ύστερα από 
σχετική αίτηση των ενδιαφερομένων, που υποβάλλεται 
στη Δ/νση Εφαρμ. Προγραμμάτων Σ.Ε.Δ.Π.του ΥΠΕΠΘ. 


6. Μετεγγραφές στο δεύτερο έτος σπουδών δεν επι¬ 
τρέπονται. 

Άρθρο 3 

Φοίτηση 

1. Η φοίτηση των μετεκπαιδευόμενων στα Διδασκαλεία 
εκπ/κών είναι υποχρεωτική. 

2. Κατά τη 2ετή διάρκεια φοίτησης στα Διδασκαλεία δεν 
επιτρέπεται στους μετεκπαιδευομένους να φοιτούν πα¬ 
ράλληλα σε προγράμματα μεταπτυχιακών σπουδών. 

3. Για τη μη παράλληλη φοίτηση σε μεταπτυχιακά προ¬ 
γράμματα οι μετεκπαιδευόμενοι καταθέτουν στο Διδα¬ 
σκαλείο εγγραφής τους σχετική υπεύθυνη δήλωση. 

Άρθρο 4 

Αναστολή Φοίτησης 

1. Αναστολή φοίτησης μπορεί να εγκριθεί μόνο στις πα¬ 
ρακάτω περιπτώσεις: 

α. Στη χορήγηση άδειας μητρότητας (κύησης - λοχεί¬ 
ας). 

β. Στη χορήγηση 9μηνης άδειας για ανατροφή παιδιού. 

γ. Στη χορήγηση μακράς αναρρωτικής άδειας, λόγω 
δυσίατου νοσήματος, και μόνο ύστερα από απόφαση 
Β/θμιας Υγειονομικής Επιτροπής. 

Η αναστολή εγκρίνεται για ένα μέχρι τέσσερα εξάμηνα, 
κατά περίπτωση, με πράξη του Διοικητικού Συμβουλίου 
του Διδασκαλείου, η οποία κοινοποιείται στο Υπ.Ε.Π.Θ. 
(Δ/νση Εφαρμ. Προγραμμάτων Σ.Ε.Δ.Π.). 

Αναστολή φοίτησης πέραν των τεσσάρων και μέχρι 
οχτώ εξάμηνα εγκρίνεται μόνο για την ανωτέρω (γ) περί¬ 
πτωση και εφόσον: 

Οι λόγοι υγείας προέκυψαν κατά τη διάρκεια φοίτησης 
του μετεκπαιδευομένου στο Διδασκαλείο και ο χρόνος 
της συνολικής εκπ/κής υπηρεσίας του δεν υπερβαίνει, κα¬ 
τά τη λήξη της αναστολής, τα 27 έτη. 

2. Σε περίπτωση κατά την οποία η άδεια, ένεκα της 
οποίας χορηγήθηκε αναστολή φοίτησης, λήγει ενωρίτε- 
ρα από το τέλος του εξαμήνου μέχρι το οποίο έχει χορη¬ 
γηθεί η αναστολή, ο εκπαιδευτικός οφείλει την επομένη 
λήξηςτης άδειάςτου να αναλάβει υπηρεσία στο Γ ραφείο 
Εκπ/σης στο οποίο ανήκει οργανικά, προκειμένου να 
προσφέρει διδακτικό έργο στο Σχολείο του ή σε άλλο 
Σχολείο της Περιφέρειας του Γ ραφείου που θα υπάρχει 
ανάγκη. 

Άρθρο 5 

Διακοπή φοίτησης 

1. Διακόπτεται η φοίτηση μετεκπαιδευόμενου εκπαι¬ 
δευτικού και αυτός επιστρέφει στην οργανική του θέση: 

α. Όταν οι απουσίες του, εντός του εξαμήνου που 
διανύει, υπερβαίνουν το 20% των προβλεπόμενων πα¬ 
ρουσιών σε ένα μάθημα ή στο σύνολο των μαθημάτων, 
εκτός των απουσιών που προέκυψαν από τυχόν αναρ- 
ρωτικές άδειες του άρθρου 6 (περ. ε) αυτής της από¬ 
φασης. 

β. Με αίτηση του μετεκπαιδευομένου για σοβαρούς λό¬ 
γους που αναφέρονται στο πρόσωπό του και εκτιμώνται 
από την αρμόδια Δ/νση του ΥΠΕΠΘ. 

2. Η φοίτηση διακόπτεται με Απόφαση του Υπουργού 
Εθνικής Παιδείας και Θρησκευμάτων, που εκδίδεται 
ύστερα από σχετική πράξη του Δ.Σ του Διδασκαλείου, η 
οποία διαβιβάζεται στη Δ/νση Εφαρμ. Προγραμμάτων 
Σ.Ε.Δ.Π του ΥΠΕΠΘ. 

3. Οι εκπαιδευτικοί, των οποίων η φοίτηση διακόπτεται, 
δεν έχουν δικαίωμα να λάβουν μέρος στη διαδικασία επι¬ 
λογής για φοίτηση στα Διδασκαλεία κατά τους επόμε¬ 
νους δύο διαγωνισμούς. 

4. Κατά τη διάρκεια φοίτησης στα Διδασκαλεία δεν είναι 
επιτρεπτή η υποβολή, από τους μετεκπαιδευόμενους, αί¬ 
τησης για απόσπαση στα ελληνικά Σχολεία του εξωτερι¬ 
κού ή για χορήγηση εκπαιδευτικής άδειας ή για συμμετο¬ 
χή στη διαδικασία επιλογής στελεχών της εκπαίδευσης, 
εφόσον η απόσπαση ή η έναρξη της εκπαιδευτικής άδει¬ 
ας ή η τοποθέτηση σε θέση στελέχους της εκπαίδευσης 
αναφέρεται σε χρόνο πριν από το πέρας της μετεκπαί¬ 
δευσής τους. 

Η παράγραφος αυτή ισχύει από το ακαδημαϊκό έτος 
2003 - 2004. 

Άρθρο 6 
Άδειες 

1. Οι μετεκπαιδευόμενοι στα Διδασκαλεία εκπαιδευτι¬ 
κοί δύνανται να τύχουν των παρακάτω αδειών του Ν. 
2683/1999 «Υπαλληλικός Κώδικας»: 

α. Κανονική άδεια του άρθρου 48 παρ. 3. 

β. Ειδική άδεια διευκόλυνσης του άρθρου 50 παρ. 1. 

γ. Άδεια μητρότητας (κύησης και λοχείας) του άρθρου 
52. 

δ. 9μηνη άδεια μητρότητας για ανατροφή παιδιού του 
άρθρου 53 παρ. 2. 

ε. Αναρρωτική άδεια κατά τα άρθρα 54, 55 και 56. 

2. Οι παραπάνω άδειες χορηγούνται από τα όργανα δι¬ 
οίκησης των Διδ/λείων και κοινοποιούνται στα Γ ραφεία 
Εκπαίδευσης, στα οποία ανήκουν οργανικά οι μετεκπαι¬ 
δευόμενοι για την ενημέρωση των Προσωπικών τους Μη¬ 
τρώων και την ορθολογική διαχείριση του διδακτικού 
προσωπικού της Περιφέρειάςτους. 

Άρθρο 7 

Γραμματειακή υποστήριξη των Διδασκαλείων 

Η Γραμματεία των Διδασκαλείων στελεχώνεται με 
μόνιμο Διοικητικό Προσωπικό και σε περίπτωση που 
δεν υπάρχει στελεχώνεται με αποσπασμένους εκπαι¬ 
δευτικούς. Ο Προϊστάμενος της Γραμματείας ορίζεται 
με απόφαση του Διοικητικού Συμβουλίου του Διδασκα¬ 
λείου. 

Άρθρο 8 

Από τη δημοσίευση της παρούσας Απόφασης στην 
Εφημερίδα της Κυβερνήσεως παύουν να ισχύουν: 

α. Η Γ3/26/21.1.1998 (ΦΕΚ 123/1998 τ.Β') Κοινή Υπουρ¬ 
γική Απόφαση και 

β. Οι Γ3/303/20.10.2000 (ΦΕΚ 1323/2000 τ.Β') 

Γ3/414/19.11.2001 (ΦΕΚ 1566/2001 τ.Β') 

Γ3/109454/17.10.2002 (ΦΕΚ 1356/2002 τ.Β') Υπουργι¬ 
κές Αποφάσεις. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Μαρτίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 


Αριθ. 29057 (2) 

Τροποποίηση του Κανονισμού Εσωτερικής Υπηρεσίας 
του Εφετείου Θεσσαλονίκης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17του Κώδικα Οργανισμού Δικαστηρίων 
και κατάστασης Δικαστικών Λειτουργών, (κυρ. Ν. 1756/ 
1988) όπως αντικαταστάθηκε από το άρθρο 5 του Ν. 
1868/1989 και όπως τελικά η παράγραφος 2 του άρθρου 
17του Ν. 1756/1988 αντικαταστάθηκε εκ νέου με την πα¬ 
ράγραφο 4του άρθρου 3του Ν. 2479/1997. 

β.Του άρθρου 29 Ατού Ν. 1558/1985 (Α' 137) όπωςπρο- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
(Α' 38). 

2. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το 362/28.1.2003 έγγραφο του Εφετείου Θεσσαλονί¬ 
κης, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του ισχύοντος Κανονισμού Εσωτερικής 
Υπηρεσίας του Εφετείου Θεσσαλονίκης, όπως διαμορ¬ 
φώθηκε με την 1/2003, απόφαση της Ολομέλειας του δι¬ 
καστηρίου αυτού η οποία έχει ως εξής: 

ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ ΕΣΩΤΕΡΙΚΗΣ 
ΥΠΗΡΕΣΙΑΣ ΤΟΥ ΕΦΕΤΕΙΟΥ ΘΕΣΣΑΛΟΝΙΚΗΣ. 

ΑΠΟΦΑΣΙΖΕΙ την τροποποίηση και συμπλήρωση της 
παρακάτω διάταξης του ισχύοντος Κανονισμού Εσωτερι¬ 
κής Υπηρεσίας του Εφετείου Θεσσαλονίκης, ως εξής: 

Α) Στο τέλος του άρθρου 19 προστίθεται η εξής παρά¬ 
γραφος: 

«Ζ' ΕΒΔΟΜΟ ΕΙΔΙΚΟ ΠΟΛΙΤΙΚΟ ΤΜΗΜΑ ΚΟΙΝΟΤΙΚΩΝ 
ΣΗΜΑΤΩΝ, το οποίο συνεδριάζει ανά δεκαπενθήμερο σε 
ημέρα της εβδομάδος Παρασκευή, η οποία θα συμπίπτει 
με την ημέρα συνεδριάσεως του Α' ΠΡΩΤΟΥ ΠΟΛΙΤΙΚΟΥ 
ΤΜΗΜΑΤΟΣ και το οποίο εκδικάζει ως δευτεροβάθμιο δι¬ 
καστήριο, υποθέσεις που ανατίθενται με τον Κανονισμό 
(ΕΚ) 40/94 στα δικαστήρια κοινοτικών σημάτων, όπως και 
υποθέσεις που αναφέρονται στο άρθρο 9 του Ν. 
2943/2001, αποκλειόμενης της εισαγωγής των υποθέσε¬ 
ων αυτών σε άλλο Τμήμα στο οποίο τοποθετούνται κατά 
προτίμηση δικαστές με εξειδίκευση ή ιδιαίτερη εμπειρία 
στο δίκαιο των σημάτων και ιδίως κοινοτικών, στο δίκαιο 
των εφευρέσεων και γενικότερα στο εμπορικό δίκαιο, από 
τους δικαστές που υπηρετούν στο Α' ΠΡΩΤΟ ΠΟΛΙΤΙΚΟ 
ΤΜΗΜΑ ΚΑΙ 

Β) Η ισχύς της παραπάνω διάταξης αρχίζει αμέσως. 

ΑΠΟΦΑΣΙΣΤΗΚΕ και εκδόθηκε στη Θεσσαλονίκη στις 
17 Ιανουάριου 2003. 

Ο ΠΡΟΕΔΡΟΣ Ο ΓΡΑΜΜΑΤΕΑΣ 

ΔΗΜΗΤΡΙΟΣ ΛΑΓΟΥΜΙΔΗΣ ΠΑΣΧΑΛΗΣ ΚΑΛΙΓΑΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαρτίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 3117.1/ΜΦ 4Β/Ν/01 (3) 

Τοποθέτηση πλωτών εξεδρών, επιφάνειας μέχρις 100 ιτι2 
στη θάλασσα, χωρίς επέμβαση στον αιγιαλό για επο¬ 
χιακή χρήση. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

(α) Τη διάταξη της παργ. 5 του άρθρου 14, του Ν. 2971/ 
2001 (Α'285/19.12.2001). 

(β) Το Π.Δ. 242/1999 (Α' 201/30.9.1999) «Περί Οργανι¬ 
σμού του ΥΕΝ», όπως αυτό τροποποιήθηκε και ισχύει με 
το Π.Δ. 320/2001 (Α'217/28.9.2001). 

(γ) Το Π.Δ. 175/2002 (Α' 158/5.7.2002) «Περί Οργανι¬ 
σμού Διάρθρωσης και Λειτουργίας Γ ενικής Γ ραμματείας 
Λιμένων και Λιμενικής Πολιτικής». 

(δ) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε:. 

Άρθρο 1 

1. Πλωτή εξέδρα είναι πλωτή κατασκευή, μη νηολογη¬ 
μένη, με ένα κατάστρωμα κυκλοφορίας. Στην έννοια της 
πλωτής εξέδρας, δεν εμπίπτουν τα βοηθητικά ναυπηγή¬ 
ματα του άρθρου 4του Ν.Δ. 187/1973. 

2. Για την τοποθέτηση στη θάλασσα και εκτός θαλάσ¬ 
σιας ζώνης λιμένα κατά την έννοια του άρθρου 20 του Ν. 
2971/2001, με απόφαση της αρμόδιας Κτηματικής Υπη¬ 
ρεσίας, χωρίς επέμβαση στον αιγιαλό, πλωτών εξεδρών, 
επιφάνειας μέχρις 100 γπ2, για εποχιακή χρήση μέχρις έξι 
(6) μηνών, για την επιδίωξη σκοπών που προβλέπονται 
στις κείμενες διατάξεις, καθώς και για πολιτιστικούς σκο¬ 
πούς, ο ενδιαφερόμενος πρέπει να υποβάλλει αίτηση στη 
Λιμενική Αρχή, η οποία να συνοδεύεται από τα ακόλουθα 
δικαιολογητικά, σε έξι (06) σειρές: 

α. Αναλυτική περιγραφή της πλωτής εξέδρας (ακριβείς 
διαστάσεις, τρόπος και υλικά κατασκευής, τρόπος ασφα¬ 
λούς αγκυροβολιάς κ.λπ.), συνοδευόμενη από πλήρες 
τεχνικό σχέδιο και σχέδιο ασφαλούς αγκύρωσής της, 
υπογεγραμμένα από διπλωματούχο ναυπηγό μηχανικό. 

β. Πιστοποιητικό διετούς ισχύος αναγνωρισμένου από 
την Ευρωπαϊκή Ένωση Οργανισμού Επιθεώρησης (Νηο¬ 
γνώμονα), εξουσιοδοτημένου απάτη Χώρα μας, ή έκθεση 
διετούς ισχύος του Τοπικού Κλιμακίου Επιθεώρησης 
Πλοίων (ΤΚΕΠ), κατόπιν επιθεωρήσεως στη θάλασσα και 
ανά τετραετία ελέγχου υφάλων στην ξηρά ή με δύτη, για 
την ασφαλή πλευστότητα, αντοχή και αγκυροβολιά της 
πλωτής εξέδρας. Στο πιστοποιητικό ή στην έκθεση, αντί¬ 
στοιχα, αναγράφεται και ο μέγιστος αριθμός των ατόμων 
που επιτρέπεται να ανέρχονται επ’ αυτής, καθώς και ο μέ¬ 
γιστος αριθμός σκαφών και το μέγεθος αυτών, που δύνα- 
νται να προσδεθούν σ’ αυτήν. 

γ. Γ νωμάτευση του Γ ενικού Χημείου του Κράτους, ή άλ¬ 
λου αρμόδιου φορέα, από την οποία να προκύπτει ότι τα 
υλικά κατασκευής δεν είναι τοξικά και γενικά δεν επι¬ 
δρούν δυσμενώς στο θαλάσσιο περιβάλλον. 

δ. Τοπογραφικό σχέδιο κλίμακας 1:500, στο οποίο να 
φαίνεται η ακριβής θέση τοποθέτησης της εξέδρας. 

Άρθρο 2 

Διαδικασία έκδοσης αδειών 

Η Λιμενική Αρχή, αφού λάβει υπόψη της την ενδεχόμενη 
δημιουργία προβλημάτων στο θαλάσσιο οικοσύστημα και 


στην ασφάλεια της ναυσιπλοΐας, τη δυνατότητα συνύπαρ¬ 
ξης της πλωτής εξέδρας με την κατά προορισμό χρήση του 
ευρύτερου θαλάσσιου χώρου και λοιπούς- κατά την κρίση 
της ανάλογα με τις ιδιαιτερότητες και ιδιομορφίες κάθε πε¬ 
ριοχής- λόγους, αποστέλλει στην Κτηματική Υπηρεσία τον 
πλήρη φάκελο της υπόθεσης, καθώς και σχετικό έγγραφο, 
στο οποίο διατυπώνεται η αιτιολογημένη γνώμη της. 

Σε περίπτωση, που η πλωτή εξέδρα πρόκειται να χρησι¬ 
μοποιηθεί από εκμισθωτή θαλάσσιων μέσων αναψυχής, 
ως σημείο εκκίνησης μηχανοκίνητων θαλάσσιων μέσων 
αναψυχής, η Λιμενική Αρχή, πέραν των κριτηρίων που 
αναφέρονται στο προηγούμενο εδάφιο, λαμβάνει υπόψη 
της και την αποφυγή ενδεχόμενων προστριβών μεταξύ 
των εκμισθωτών, από τη γειτνίαση της πλωτής εξέδρας με 
άλλη πλωτή εξέδρα, καθώς και τη δημιουργία λειτουργι¬ 
κών προβλημάτων από την παράλληλη ή και την ταυτό¬ 
χρονη εκμίσθωση / χρησιμοποίηση (κυκλοφορία) όμοιων, 
ή άλλων ειδών θαλάσσιων μέσων αναψυχής στη συγκε¬ 
κριμένη θαλάσσια περιοχή, ζητώντας για το σκοπό αυτό 
και τη γνώμη των λοιπών μελών της Επιτροπής του άρ¬ 
θρου 35 του ΓΚΛ 20. 

Η Κτηματική Υπηρεσία, εντός δέκα (10) ημερών, διαβι¬ 
βάζει αντίγραφα του φακέλου στις λοιπές Υπηρεσίες, που 
περιγράφονται στην πργ.5 του άρθρου 14 του Ν. 2971/ 
2001, οι οποίες πρέπει να διατυπώσουν τη γνώμη τους το 
αργότερο εντός προθεσμίας δύο (2) μηνών. Μετά τη συ¬ 
ναίνεση των αρμόδιων Υπηρεσιών, η Κτηματική Υπηρεσία 
εκδίδει απόφαση, στην οποία καθορίζονται οι όροι και 
προϋποθέσεις τοποθέτησης της πλωτής εξέδρας. 

Για την τοποθέτηση της εξέδρας, εκδίδεται από την αρ¬ 
μόδια Λιμενική Αρχή αστυνομικής φύσεως άδεια, που ισχύ¬ 
ει για τη χρονική περίοδο που έχει καθορίσει η Κτηματική 
Υπηρεσία του Δημοσίου. Γιατην έκδοση της άδειας αυτής 
καταβάλλεται υπέρ Κεφαλαίου ΛΑ το ποσό το οποίο ορίζε¬ 
ται στον αύξοντα αριθμό 71 της Απόφασης 
3131.4/1/99/25.10.1999/Υ.Ε.Ν. (Β' 2000/10.11.1999), όπως 
αυτή εκάστοτε ισχύει. 

Άρθρο 3 
Αγκυροβολιά 

Η αγκυροβολιά των πλωτών εξεδρών θα γίνεται με απο¬ 
κλειστική ευθύνη του αιτούντος και σύμφωνα με τα υπο- 
βληθέντα σχέδια. Η Λιμενική Αρχή μπορεί οποτεδήποτε 
να ελέγχει τον τρόπο αγκυροβολιάς των πλωτών εξε¬ 
δρών. Πλωτές εξέδρες που χρησιμοποιούνται από εκμι¬ 
σθωτή ως σημείο εκκίνησης μηχανοκίνητων θαλάσσιων 
μέσων αναψυχής αγκυροβολούν σε κατάλληλο, ανάλογα 
με τη μορφολογίατου βυθού, βάθος και σε απόσταση δια- 
κοσίων (200) τουλάχιστον μέτρων από την ακτογραμμή, 
κατά τις υποδείξεις της Λιμενικής Αρχής. Οι ανωτέρω εξέ¬ 
δρες, δύναται να τοποθετηθούν σε μικρότερη απόσταση, 
ή πλησίον της ακτής, με τη σύμφωνη γνώμη όλων των με¬ 
λών της Επιτροπής του άρθρου 35, του ΓΚΛ με αριθ.20. 

Άρθρο 4 

Οι πλωτές εξέδρες, εφόσον δεν παραβλάπτονται οι σκο¬ 
ποί για τους οποίους τοποθετήθηκαν, μπορεί να χρησιμο¬ 
ποιούνται για λόγους ανωτέρας βίας καθώς και στιγμιαία 
για απλή αποεπιβίβαση επιβατών από και προς την ξηρά. 

Άρθρο 5 

Η Λιμενική Αρχή, μπορεί οποτεδήποτε και πριν από τη 

λήξη της χρονικής περιόδου παραχώρησης, με έγγραφη 
εντολή της, να παραγγείλειτην απομάκρυνση της πλωτής 
εξέδρας από μια περιοχή, εφόσον το επιβάλλουν λόγοι 
Δημόσιας Τάξης, Ασφάλειας Ναυσιπλοΐας, Προστασίας 
Θαλάσσιου Περιβάλλοντος, ή άλλοι λόγοι Δημοσίου συμ¬ 
φέροντος. Η απομάκρυνση θα γίνεται με δαπάνες του εν¬ 
διαφερομένου. 

Άρθρο 6 

Μεταβατικές Διατάξεις 

Εγκρίσεις αγκυροβολιάς πλωτών εξεδρών, που έχουν 
χορηγηθεί σύμφωνα με τις διατάξεις του Γενικού Κανονι¬ 
σμού Λιμένα 20 (Β' 444/99), εξακολουθούν να ισχύουν για 
χρονικό διάστημα έξι (6) μηνών από τη δημοσίευση της 
παρούσας. 

Άρθρο 7 

Καταργούμενες διατάξεις 

Από την έναρξη ισχύος της παρούσας, καταργείται κά¬ 
θε άλλη διάταξη που ανάγεται στα θέματα που ρυθμίζει η 
παρούσα, ή είναι αντίθετη με τις διατάξεις αυτής. 

Άρθρο 8 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 3 Μαρτίου 2003 

ΟΥΠΟΥΡΓΟΣ 

ΓΙΩΡΓΟΣ ΑΝΩΜΕΡΙΤΗΣ 
-♦- 

Αριθ. Οικ. 1216 (4) 

Συγκρότηση Επιτροπής διενέργειας ελέγχου ποιότητας 
σκυροδέματος και χαλύβδων οπλισμού σκυροδέμα¬ 
τος στην Περιφέρεια Ηπείρου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη τις διατάξεις: 

1. Του Ν. 3200/1955 «περί διοικητικής αποκεντρώσεως» 
(ΦΕΚ 97/Α71955), όπως τροποποιήθηκε με τον Ν. 3620/ 
1956 «περί τροποποιήσεως και συμπληρώσεως των δια¬ 
τάξεων περί διοικητικής αποκεντρώσεως» (ΦΕΚ 279/Α7 
1956) και το Ν.Δ. 532/1970 «περί συμπληρώσεως και λοι¬ 
πά» (ΦΕΚ 103/Α71970). 

2. Του Β.Δ. 712/1970 «περί καθορισμού των διατηρού¬ 
μενων υπέρ των διατηρούμενων υπέρ του Υπουργού και 
των Περιφερειακών Αρχών διανομαρχιακού επιπέδου του 
Υπ.Δ.Ε. αρμοδιοτήτων κ.λπ.» (ΦΕΚ 235/Α71970), όπως 
τροποποιήθηκε μετά Β.Δ. 677/1971 και 198/1972 (ΦΕΚ 
223/Α71971 και 41/Α71972 αντίστοιχα) και το Π.Δ. 
39/1983 «μεταβίβαση αρμοδιοτήτων του Υπουργού Δη¬ 
μοσίων Έργων κ.λπ.» (ΦΕΚ 23/Α71983). 

3. Του Ν. 1622/1986 «περίτοπικής αυτοδιοίκησης κ.λπ.» 
(ΦΕΚ 92/Α71986) και του Π.Δ. 51/1987 «καθορισμός των 
περιφερειών της χώρας για το σχεδίασμά, προγραμματι¬ 
σμό κ.λπ.» (ΦΕΚ26/Α71987). 

4. Του Π.Δ. 910/1977 «Περί Οργανισμού του Υπ.Δ.Ε.» 
(ΦΕΚ 305/Α71977). 


5. Του Ν. 1418/1984 «Δημόσια έργα και ρυθμίσεις συ¬ 
ναφών θεμάτων» (ΦΕΚ23/Α71984) όπως αυτός ισχύει με¬ 
τά την τροποποίησή τους με τους Ν.Δ. 2229/94, Ν. 2338/ 
95, Ν. 2372/96 και το Π.Δ. 609/1985 «Κατασκευή Δημο¬ 
σίων Έργων» (ΦΕΚ 223/Α71985 ) όπως αυτό ισχύει μετά 
την τροποποίησή του μετά τα Π.Δ. 286/94, 368/94, 402/ 
96,218/99,334/2000. 

6. Του Ν. 2576/98 «Βελτίωση της διαδικασίας για την 
ανάθεση κατασκευής των Δημοσίων Έργων και λοιπές 
διατάξεις». 

7. Του Ν. 2503/97 (ΦΕΚ 107/τ.Α730.5.1997) «Διοίκηση, 
οργάνωση, στελέχωσητης Περιφέρειας, ρύθμισης θεμά¬ 
των για την Τοπική Αυτοδιοίκηση και άλλες διατάξεις». 

8. Της 25600/16.11.2001 απόφασης Περιφέρειας Ηπεί¬ 
ρου «περί αναθέσεως και μεταβιβάσεως αρμοδιοτήτων». 

9. Του Ν. 2522/97 (ΦΕΚ 178/1997τ.Α') «περί δικαστικής 
προστασίας των διαγωνιζομένων». 

10. Του Ν. 2741/99 (ΦΕΚ 199/1999 τ.Α') «Ενιαίος Φορέ¬ 
ας Ελέγχου Τροφίμων, άλλες ρυθμίσεις θεμάτων αρμο¬ 
διότητας Υπουργείου Ανάπτυξης και λοιπές διατάξεις». 

11. Του Ν. 2940/2001 (ΦΕΚ 180 Τ.Α76.8.2001) «Αναπτυ¬ 
ξιακά φορολογικά και θεσμικά κίνητρα για τις επιχειρή¬ 
σεις του κατασκευαστικού τομέα και άλλες διατάξεις». 

12. Του ισχύοντα Κώδικα Ποινικής Δικονομίας (Κ.Π.Δ.). 

Παίρνοντας δε υπόψη και: 

1. Τις διατάξεις του άρθρου 21 του Ν. 1418/84 «Δημόσια 
έργα και ρυθμίσεις συναφών θεμάτων» (ΦΕΚ Α' 23/1984), 
όπωςτροποποιήθηκε μετον Ν. 2229/94 (ΦΕΚ ΑΊ 38/1994) 
και ισχύει σήμερα. 

2. Το Π.Δ. 334/94 (ΦΕΚ Α' 176/1994) «Περί Δομικών Κα¬ 
τασκευών». 

3. Την Δ14/43309/5.3.2001 (ΦΕΚ Β' 332/2001) απόφαση 
Υπουργού ΠΕΧΩΔΕ «Έγκριση κανονισμού διενέργειας 
ελέγχου ποιότητας υλικών και έργων», όπως τροποποιή¬ 
θηκε με την Δ14/45004/11.5.2001 (ΦΕΚ Β' 793/2001) από¬ 
φαση και με το ΦΕΚ 724 Β'/12.6.2001. 

4. ΤιςΔ14/36010/29.2.2000 (ΦΕΚΒ'381/2000) καιΔ17α/ 
116/4ΦΝ 421/18.10.2000 (ΦΕΚ Β' 1329/2000) αποφάσεις, 
με τις οποίες εγκρίθηκαν οι κανονισμοί τεχνολογίας χα¬ 
λύβων οπλισμού σκυροδέματος και οπλισμένου σκυρο¬ 
δέματος αντίστοιχα. 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Συγκροτούμε Επιτροπή από τους παρακάτω υπαλλή¬ 
λους της Περιφέρειάς μας: 

α. Κων/νο Μέλλη, Πολιτικό Μηχανικό στη Δ.Δ.Ε. 

β. Γεώργιο Σταμουλάκη, Χημικό Μηχανικό στη Δ.Δ.Ε. 

γ. Γρηγόριο Σιαμόπουλο, Χημικό Μηχανικό στη Δ.Δ.Ε. 

Με αναπληρωτές τους: 

α. Χρήστο Πατσιούρα, Πολιτικό Μηχανικό στη Δ.Δ.Ε. 

β. Καλλιόπη Αλεξίου, Πολιτικό Μηχανικό στη Δ.Δ.Ε. 

γ. Αικατερίνη Κύρλα, Χημικό Μηχανικό στη Δ.Δ.Ε. 

2. Έργο της Επιτροπής είναι η διενέργεια ελέγχων διαπί¬ 
στωσης τυχόν παραβάσεων των κανονισμών τεχνολογίας 
χαλύβων Οπλισμού Σκυροδέματος και Σκυροδέματος. Οι 
έλεγχοι θα διενεργούνται στις αποθήκες των παραγωγών, 
των εισαγωγέων, του κάθε είδους προμηθευτών, στις εγκα¬ 
ταστάσεις των επιχειρήσεων διάθεσης και διαμόρφωσης, 
καθώς και στα εργοτάξια Δημοσίων και Ιδιωτικών Έργων. 

3. Η Επιτροπή μετά από κάθε επίσκεψη θα συντάσσει 
έκθεση την οποία θα υποβάλλει στο Διευθυντή της Δ/νσης 

Δημοσίων Έργτων (Δ.Δ.Ε.) της Περκρέρειάς μας, σύμφω¬ 
να με τις διατάξεις της Δ14/43309/5.3.2001 απόφασης 
ΥΠΕΧΩΔΕ και του Π.Δ. 121/2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 3 Μαρτίου 2003 

Ο Γενικός Γραμματέας Περιφέρειας 
ΠΑΥΛΟΣ ΠΑΠΑΔΟΠΟΥΛΟΣ 

- ♦ - 

Αριθ. απόφ. 18/2003 (5) 

Μερική τροποποίηση του Οργανισμού του Νομαρχιακού 
Διαμερίσματος Πειραιά. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΠΕΙΡΑΙΑ 

Έχοντας υπόψη: 

1) Τις διατάξεις των άρθρων 30 παρ. 1,2, 4 και 5 του Ν. 
2218/94, 13παρ. 18α, 18γ και 19του Ν. 2307/95. 

2) Τις διατάξεις του άρθρου 104 του Π.Δ. 30/96 «Κώδι¬ 
κας Νομαρχιακής Αυτοδιοίκησης». 

3) Τον Οργανισμό εσωτερικής οργάνωσης και λειτουρ¬ 
γίας της Νομαρχιακής Αυτοδιοίκησης Αθηνών - Πειραιώς 
(Τεύχος Β' 365/11.5.1995). 

4) Το 2049/12.2.2003 έγγραφο της Διεύθυνσης Διοίκη¬ 
σης Νομαρχιακού Διαμερίσματος Πειραιά «περί μερικής 
τροποποίησης του Οργανισμού του Νομαρχιακού Διαμε¬ 
ρίσματος Πειραιά», αποφασίζει Κατά Πλειοψηφία: 

Τη μερική τροποποίηση του Οργανισμού του Νομαρ¬ 
χιακού Διαμερίσματος Πειραιά ώστε να είναι δυνατή η 
πρόσληψη νέων υπαλλήλων ΠΕ Πληροφορικής λόγω αυ¬ 
ξημένων αναγκών ως εξής: 

Α) στο άρθρο 27 παρ. 1 εδαφ. δ' προσθήκη στο υπο- 
στοιχείο α.α. Επιστήμης των Υπολογιστών (8ο11\λ/3γθ) , 
Αναλυτών - Προγραμματιστών και 

Β) Στο άρθρο 32 ο κλάδος ΠΕ Πληροφορικής περιλαμ¬ 
βάνει: 

6 θέσεις Επιστήμης των Υπολογιστών (δοίίννβΓΘ), Ανα¬ 
λυτών - Προγραμματιστών. 

4 θέσεις Μηχανικών Η/Υ και Πληροφορικής (Η3 γ0\λ/3γθ). 

Από τις διατάξεις αυτής της απόφασης δενπροκαλείται 
δαπάνη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 24 Φεβρουάριου 2003 

Ο Πρόεδρος του Νομαρχιακού Συμβουλίου 
ΒΑΣΙΛΕΙΟΣ I. ΒΑΛΣΑΜΑΚΗΣ 

- ♦ - 

Αριθ. 838 (6) 

Σύσταση και Λειτουργία Επιτροπών στη Δημοτική Επιχεί¬ 
ρηση Ύδρευσης και Αποχέτευσης Λάρισας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ 
ΚΑΙ ΑΠΟΧΕΤΕΥΣΗΣ ΛΑΡΙΣΑΣ 

Έχοντας υπόψη: 

α) Το άρθρο 5 παρ. 3του Ν. 1069/80, το οποίο προβλέπει 
ότι εξαιρουμένων των περιπτώσεων καθ’ ας απαιτείται 
έλεγχος των αποφάσεων κατά τας διατάξεις του άρθρου 
20, το Διοικητικόν Συμβούλιον δύναται δι’ αποφάσεώς του, 
δημοσιευομένης εις την Εφημερίδα της Κυβερνήσεως να 


μεταβιβάσει μέρος των λοιπών αρμοδιοτήτων αυτού εις 
συνιστωμένας υπό τούτου επίτροπος, αποτελουμένας εκ 
τριών τουλάχιστον τακτικών μελών αυτού, αναπληρουμέ- 
νων ως και εντω Διοικητικοί) Συμβουλίω. Διά της αυτής απο- 
φάσεως ορίζεται και ο Πρόεδρος και Αντιπρόεδρος εκά- 
στης. Αι επίτροποί αύται λαμβάνουν εγκύρως αποφάσεις 
αντί του Διοικητικού Συμβουλίου επίτων μεταβιβασθέντων 
ειςταύτας θεμάτων και υποθέσεων μόνον εν ομοφωνία των 
αποτελούντων αυτάς μελών, αναπεμπομένου άλλως του 
ζητήματος εις το Διοικητικόν Συμβούλιον προς λήψιν απο- 
φάσεως. Επίτων θεμάτωντης παρούσης παραγράφου δύ- 
ναται να ανατίθηνται εις επιτροπάς, ομοίως συνιστωμένας 
προπαρασκευαστικοί και γνωμοδοτικαί εργασίαι. 

β) Την 1 συνεδρίασή του, στις 17 Φεβρουάριου 2003, 
ημέρα Δευτέρα και ώρα 12.30, στην οποία συζητήθηκε το 
θέμα της σύστασης και λειτουργίας των επιτροπών, που 
προβλέπει το άρθρο 5 του Ν. 1069/80. 

Ομόφωνα αποφασίζει: 

Τη σύσταση και λειτουργία επιτροπών, όπως ορίζεται 
στο Ν. 1069/80, για τα θέματα ύδρευσης, αποχέτευσης 
και προσωπικού, με την παρακάτω σύνθεση και τις εξής 
αρμοδιότητες: 

α) Επιτροπή Ύδρευσης - Αποχέτευσης 

Πρόεδρος: Σπυρίδων Μπαρμπούτης, Αντιπρόεδρος: 
Κων/νος Χατζηχρήστος με αναπληρωματική την Μαριάν- 
να Παπαγιάννη, Μέλος: Κων/νος Σαμαρίνας με αναπλη¬ 
ρωματικό το Θεόδωρο Σκόρπα. 

Αρμοδιότητες της επιτροπής: Σύγκληση και λήψη απο¬ 
φάσεων για: 

- Αιτήσεις πελατών για σύνδεση των ακινήτων με τα δί¬ 
κτυα ύδρευσης και αποχέτευσης. 

- Επέκταση δικτύου ύδρευσης και αποχέτευσης. 

- Διακανονισμό καταβολής δαπάνης σύνδεσης με τα δί¬ 
κτυα ύδρευσης και αποχέτευσης. 

- Αιτήσεις πελατών για αποκατάσταση ζημιών σε κτί- 
σματα, που προκλήθηκαν κατά την εκτέλεση έργων ή από 
βλάβη των δικτύων ύδρευσης και αποχέτευσης. 

- Αιτήσεις πελατών για λήψη μέτρων σε ζητήματα 
ύδρευσης και αποχέτευσης. 

- Αιτήσεις πελατών για έκπτωση σε λογαριασμούς κα¬ 
τανάλωσης νερού. 

- Χρηματικές εκκρεμότητες πελατών. 

- Αιτήσεις πρακτόρων ΠΡΟ-ΠΟ για χορήγηση άδειας 
από τη Δ.Ε.Υ.Α.Λ. για είσπραξη λογαριασμών κατανάλω¬ 
σης νερού. 

β) Επιτροπή Προσωπικού 

Πρόεδρος: Σπυρίδων Μπαρμπούτης, Αντιπρόεδρος: Βα¬ 
σίλειος Δημητρίου με αναπληρωματικό τον Κλεάνθη Λέ- 
τσιο, Μέλη: Γρηγόριος Κουτσομάρκος με αναπληρωματικό 
τον Αναστάσιο Παπαλιάγκα, Κων/νος Σαμαρίνας με ανα¬ 
πληρωματικό τον Θεόδωρο Σκάρπα και Βασίλειος Ζωγρά¬ 
φος με αναπληρωματικό τον Τριαντάφυλλο Τασιόπουλο. 

Αρμοδιότητες Επιτροπής: Συζήτηση και λήψη αποφά¬ 
σεων για: 

- Προκαταβολές μισθών. 

- Υπερωρίες προσωπικού. 

- Προϋπηρεσίες προσωπικού. 

- Άδειες. 

- Επιδόματα ΟΈΎ. της Δ.Ε.Υ.Α.Λ. 

- Συνταξιοδότηση λόγω συμπλήρωσης του ανωτάτου 
ορίου ηλικίας 

- Εφάπαξ αποζημίωση λόγω συνταξιοδότησης 

- Ένδυση 

- Τρέχοντα θέματα προσωπικού, που δεν συνεπάγονται 
υψηλό οικονομικό κόστος για τη Δ.Ε.Υ.Α.Λ. 

Οι παραπάνω επιτροπές μπορούν παράλληλα να ασχο¬ 
λούνται με γνωμοδοτικές και προπαρασκευαστικές εργα¬ 
σίες για θέματα των αρμοδιοτήτων της κάθε μίας. Σε κά¬ 
θε επιτροπή μπορεί να συμμετέχει χωρίς δικαίωμα ψήφου 
ο Προϊστάμενος της Υπηρεσίας, στην οποία ανήκουν τα 
θέματα, ως εισηγητής αυτών. 

Από τις διατάξεις αυτής της απόφασης δεν προκαλείται 
δαπάνη εις βάρος του Κρατικού Προϋπολογισμού, ούτε 
εις βάρος του προϋπολογισμού της Δ.Ε.Υ. Α. Λάρισας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 4 Μαρτίου 2003 

Ο Πρόεδρος του Δ.Σ. 

ΚΩΝΣΤΑΝΤΙΝΟΣ ΤΖΑΝΑΚΟΥΛΗΣ 

-♦- 

Αριθ. 3255 (7) 

Μεταφορά κενών οργανικών θέσεων Δ.Ε.Π. στο Πανεπι¬ 
στήμιο Αιγαίου από μη αυτοδύναμα Τμήματα του 
Ιδρύματος. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 14 παρ. 5α του Ν. 
2817/2000 «Εκπαίδευση των ατόμων με ειδικές εκπαιδευ¬ 
τικές ανάγκες και άλλες διατάξεις» (ΦΕΚ 78τ.Α'). 

2. Την απόφαση της Συγκλήτου του Παν/μίου Αιγαίου 
στην 58/12.2.2003 συνεδρίασή της. 

3. Τις αποφάσεις του Πρυτανικού Συμβουλίου του 
Παν/μίου Αιγαίου στην 141/25.2.2003 συνεδρίασή του 
του (θέμα 3.9 και 3.10). 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Πανεπιστημίου Αιγαίου (ΝΠΔΔ) ούτε του κρατι¬ 
κού προϋπολογισμού, αποφασίζουμε: 

Α) Τη μεταφορά στο Α.Ε.Ι., μίας κενής οργανικής θέσης 
Δ.Ε.Π. από κάθε ένα από τα Τμήματα: 

Πολιτισμικής Τεχνολογίας και Επικοινωνίας 

Μηχανικών Οικονομίας και Διοίκησης 

Στατιστικής και Αναλογιστικής Επιστήμης 

Μηχανικών Σχεδίασης Προϊόντων και Συστημάτων. 

Β) Τη μεταφορά μίας κενής οργανικής θέσης Δ.Ε.Π. από 
τις παραπάνω σε κάθε ένα από τα Τμήματα: 

Περιβάλλοντος. 

Διοίκησης Επιχειρήσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 11 Μαρτίου 2003 
Ο Πρύτανης 

ΘΕΜΙΣΤΟΚΛΗΣ ΛΕΚΚΑΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην Φ. 124/3/4082Β2/30.1.2003 Υπουργική απόφαση που 
αφορά στη χορήγηση άδειας κατοχής Β' θέσης στον καθη¬ 
γητή του Πανεπιστημίου Πειραιά Λεωνίδα Καμαρινόπου- 
λου, προκειμένου να κατέχει και θέση Προέδρου Δ.Σ. της Ελ¬ 
ληνικής Επιτροπής Ατομικής Ενέργειας, που δημοσιεύθηκε 
στο 138 ΦΕΚτ.Β'στις 11.2.2003, γίνεται η εξής διόρθωση: 

Από το εσφαλμένο: Παρέχουμε την άδεια στον αναπλη¬ 
ρωτή καθηγητή μερικής απασχόλησης. 

Στο σωστό: Παρέχουμε την άδεια στον καθηγητή μερι¬ 
κής απασχόλησης. 

(Από το Υπουργείο 
Εθνικής Παιδείας και Θρησκευμάτων) 

-♦- (9) 

1. Στην Φ.908/125708/Η/22.11.2002 Υπουργική απόφα¬ 
ση που δημοσιεύθηκε στο Φ.Ε.Κ. 1475/25.11.2002 τ.Β'γί¬ 
νεται η ακόλουθη διόρθωση: 

Στο εδάφιο (ε) της παρ. 1 το ονοματεπώνυμο από το 
εσφαλμένο «Βασιλική Χατζηνικήτα» στο σωστό «Βασιλεία 
Χατζηνικήτα». 

2. Στη Φ.908/20848/Η/27.2.2003 Υπουργική απόφαση 
που δημοσιεύθηκε στο Φ.Ε.Κ. 239/28.2.2003 τ.Β'γίνεται η 
ακόλουθη διόρθωση μόνο ως προς το ονοματεπώνυμο 
από το εσφαλμένο «Χαράλαμπο Κωνσταντίνο» στο σωστό 
«Χαράλαμπο Κωνσταντίνου». 

(Από το Υπουργείο 
Εθνικής Παιδείας και Θρησκευμάτων) 

-♦- 

( 10 ) 

Στο ΦΕΚ Β' 245/3.3.2003, στο οποίο δημοσιεύθηκε η 
απόφαση 90/25.2.2003 συνεδρίασης του Δ.Σ. της 
ΕΤ.Ε.Σ.Ε.Π., με την οποία τροποποιήθηκε η απόφαση της 
48ης/25.7.2000 συνεδρίασης του Δ.Σ. της ΕΤΑΙΡΙΑΣ ΕΚ¬ 
ΚΑΘΑΡΙΣΗΣ ΣΥΝΑΛΛΑΓΩΝ ΕΠΙ ΠΑΡΑΓΩΓΩΝ Α.Ε. 
(ΕΤ.Ε.Σ.Ε.Π.) (ΦΕΚ Β' 960), όπως ισχύει, και στη σελίδα 
2849, στη στήλη Β' και στον 36ο εκ των άνω στίχο διορ¬ 
θώνεται το εσφαλμένο: 

«3. Στις περιπτώσεις παροχής εγγυητικής επιστολής ορι¬ 
σμένου χρόνου, το Μέλος οφείλει να αναπληρώνει τις υπο¬ 
χρεώσεις του για παροχή ασφάλειας έναντι της ΕΤ. Ε.Σ. Ε. Π. 
εντός εύλογου χρόνου, όπως ο χρόνος αυτός εκάστοτε ορί¬ 
ζεται απάτην ΕΤ.Ε.Σ.Ε.Π., πριν από την λήξη της.» 

στο ορθό 

«3. Στηνπερίπτωση παροχής εγγυητικής επιστολής ορι¬ 
σμένου χρόνου, η παράταση ισχύοςτηςή η ανανέωσή της 
με νέα ασφάλεια από το Μέλος πρέπει να διενεργείται 
πριν από την λήξη της σε χρόνο που εκάστοτε ορίζεται 
από την ΕΤ.Ε.Σ.Ε.Π.» 

(Από την Εταιρία Εκκαθάρισης 
Συναλλαγών επί Παραγώγων Α.Ε.) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ <3Β * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΐρ: νννννν.θί.ςΐΓ - θ-ιτιηιΙ: \λ/θΙ 3 ιτι 351 θγ @ βΐ.ςι - 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ ·Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυτο για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυτο 

ΘΙΙΙΌ 

ΘΙΙΙΌ 

ΘΙΙΙΌ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουτο ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθγπθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































